ผมมีอาการแสบมือที่นิ้วชี้ข้างซ้ายเป็นมาเมื่อคืนครับอยากจะรู้ว่าเป็นอะไรแล้วรักษาอย่างไรครับ
สวัสดีค่ะ อาการแสบร้อนที่นิ้วชี้ข้างซ้าย ซึ่งเกิดขึ้นเมื่อคืน อาจเกิดจาก- การนอนทับบริเวณข้อมือ ทำแขน ซึ่งอาจไปกดทับเส้นประสาท ทำให้ปลายประสาทเกิดการทำงานผิดปกติชั่วคราวได้ โดยอาจเกิดอาการชา เจ็บ แสบ เสียวที่มือได้- การโดนแมลงสัตว์กัดต่อย ซึ่งมักเกิดตุ่ม ผื่น หรือผิวหนังบวมแดงร่วมด้วย- การโดนสารบางอย่าง เช่น สาร Capsaicin ในพริก เป็นต้นหากอาการเพิ่งเกิดขึ้นเมื่อคืน ผิวหนังไม่มีตุ่มหรือผื่นเกิดขึ้น ก็อาจรอดูอาการไปก่อนค่ะ อาจเกิดจากการทำงานผิดปกติของปลายประสาทชั่วคราวได้ ซึ่งอาการก็จะค่อยๆ ดีขึ้นไปได้เอง ยังไม่ต้องทายาหรือทานยาอะไร ในเบื้องต้น อาจลองแช่มือในน้ำอุ่น บีบนวดนิ้วที่แสบ เป็นต้น แต่หากอาการไม่หายไป เป็นต่อเนื่องนานหลายวัน เป็นหลายนิ้วมากขึ้น ก็ควรไปพบแพทย์เพื่อหาสาเหตุอื่นๆ ต่อไป เช่น โรคเบาหวาน โรคภูมิแพ้ตนเองชนิดต่างๆ ขาดวิตามินบี มีเนื้องอกที่เส้นประสาทบริเวณนั้น ได้รับสารพิษหรือโลหะหนัก เป็นต้น